rejauldu/bengali-wikipedia huggingface dataset:
ফাতমা সাম্বা ডিউফ সামৌরা (জন্ম: ৯ সেপ্টেম্বর ১৯৬২) হলেন একজন প্রাক্তন সেনেগালি কূটনীতিক ও জেষ্ঠ নির্বাহী। ২০১৬ সালের ১৩ মে তিনি ফিফা প্রেসিডেন্ট জিয়ান্নি ইনফান্তিনো কর্তৃক ফিফার সেক্রেটারি জেনারেল নিযুক্ত হন এবং একই বছরের ২০ জুন দায়িত্ব গ্রহণ করেন। সামৌরা ফিফার প্রথম নারী সেক্রেটারি জেনারেল। এর আগে তিনি জাতিসংঘে বিভিন্ন পদে কাজ করেছিলেন। ২০১৮ সালে ফোর্বস তাদের আন্তর্জাতিক ক্রীড়াঙ্গনের সবচেয়ে শক্তিশালী নারীদের মধ্যে তাকে ১ নাম্বারে রাখে এবং বিবিসি তাদের ১০০ নারীর তালিকায়ও তাকে রেখেছে।   কর্মজীবন  ১৯৯৫ সালে জাতিসংঘের বিশ্ব খাদ্য কর্মসূচিতে (ডব্লিউএফপি) যোগদানের পর, সামৌরা জিবুতি এবং ক্যামেরুনে কান্ট্রি ডিরেক্টর হিসেবে কাজ করেছেন। এছাড়াও তিনি রোমের ডব্লিউএফপির সদর দফতরেও কাজ করেছেন। তিনি কসোভো, লাইবেরিয়া, নিকারাগুয়া, সিয়েরা লিওন ও পূর্ব তিমুর সহ বেশ কিছু দেশে জরুরি ও জটিল সময়ে অবস্থান করেছিলেন।  ২০০৭ সালের ১ নভেম্বর জাতিসংঘের মহাসচিব বান কি মুন, মানবিক বিষয়ক আন্ডার সেক্রেটারি জেনারেল জন হোলমেসের পরামর্শে সামৌরাকে পূর্ব চাদের জন্য উপ মানবিক সমন্বয়কারী  নিয়োগ করেছিলেন। তিনি আবেচি শহরে দায়িত্ব পালন করেন, যা সুদানের দারফুর অমীমাংসিত অঞ্চলের সীমান্ত থেকে মাত্র ৮০ কিলোমিটার পশ্চিমে। চাদে বর্তমানে ২৮০,০০০ এরও বেশি শরণার্থী এবং ১৭০,০০০ এরও বেশি অভ্যন্তরীণ বাস্তুচ্যুত ব্যক্তি (আইডিপি) রয়েছে, তাদের বেশিরভাগ পূর্ব অঞ্চলের এবং তাদের পূর্নবাসন কাজ করার জন্য তাকে দায়িত্ব দেওয়া হয়েছিলো। পূর্ব চাদে কর্মরত সাতটি জাতিসংঘের সংস্থা এবং ৪০ টিরও বেশি বেসরকারি সংস্থার (এনজিও) সমন্বয়ে গঠিত একটি দলকে সহায়তা এবং দিকনির্দেশনা প্রদান করা তার কাজের অন্তর্ভুক্ত ছিল।   ফিফা  ২০১৬ সালের জুন মাস থেকে তিনি সংগঠনের বাণিজ্যিক ও কার্যকরী বিষয়ের সকল কর্মকাণ্ড তত্বাবধানের জন্য দায়ী ফিফা মহাসচিবের দায়িত্ব পালন করছেন। তিনি দুর্নীতির দায়ে অভিযুক্ত মার্কাস কাটনারের স্থলাভিষিক্ত হন।https://www.nytimes.com/2016/05/14/sports/soccer/fifa-appoints-a-woman-fatma-samoura-as-secretary-general.html?_r=0  তথ্যসূত্র  বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:নারী পরহিতব্রতী বিষয়শ্রেণী:জাতিসংঘের সেনেগালি কর্মকর্তা বিষয়শ্রেণী:সেনেগালি কূটনীতিক বিষয়শ্রেণী:ফিফা কর্মকর্তা বিষয়শ্রেণী:বিবিসি ১০০ নারী
কন্নড় ভাষা (ಕನ್ನಡ, কন্নড্অ, ) বা কানাড়ি ভাষা ভারতের ২২টি তফসিলি ভাষার একটি। এটি কর্ণাটক রাজ্যের সরকারি ভাষা এবং এই রাজ্যের প্রায় সাড়ে তিন কোটি লোক এই ভাষায় কথা বলেন। এছাড়াও এটি অন্ধ্রপ্রদেশ, তামিলনাড়ু ও মহারাষ্ট্রে প্রচলিত। মাতৃভাষী ও দ্বিতীয় ভাষাভাষীর সংখ্যা মিলিয়ে কন্নড়ভাষীর সংখ্যা প্রায় ৪ কোটি ৩৭ লক্ষ।  কন্নড়ের আদিতম শিলালিপি ৪৫০ খ্রিস্টাব্দের, আর এতে সাহিত্য রচনা শুরু হয় ৮৫০ খ্রিষ্টাব্দ নাগাদ। কন্নড়ের প্রাথমিক উন্নতি তামিল ও তেলুগু ভাষার সাথে তুলনীয়। পরবর্তী শতাব্দীগুলোতে কন্নড় সংস্কৃত ভাষার শব্দভাণ্ডার ও সাহিত্যিক ধারার প্রভাবাধীন হয়।  কন্নড় ভাষার মৌখিক ও লিখিত রূপের মধ্যে যথেষ্ট বৈসাদৃশ্য আছে। কথ্য কন্নড়ের অনেকগুলি আঞ্চলিক উপভাষা আছে, কিন্তু এর লিখিত রূপ প্রায় সবজায়গাতেই একই রকম। চলিত কন্নড়ের তিনটি উপভাষা সামাজিক শ্রেনীভিত্তিক: ব্রাহ্মণ, অ-ব্রাহ্মণ, এবং অস্পৃশ্য।   তথ্যসূত্র    বহিঃসংযোগ     বিষয়শ্রেণী:ভারতের সরকারি ভাষাসমূহ বিষয়শ্রেণী:দ্রাবিড় ভাষাসমূহ বিষয়শ্রেণী:ভারতের ভাষা বিষয়শ্রেণী:ভারতের ধ্রুপদী ভাষা বিষয়শ্রেণী:অন্ধ্রপ্রদেশের ভাষা বিষয়শ্রেণী:কর্ণাটকের ভাষা বিষয়শ্রেণী:কেরলের ভাষা বিষয়শ্রেণী:তামিলনাড়ুর ভাষা বিষয়শ্রেণী:তেলেঙ্গানার ভাষা বিষয়শ্রেণী:সরকারীভাবে ভারতীয় লিপিতে লেখা ভাষা বিষয়শ্রেণী:সাহিত্য অকাদেমি স্বীকৃত ভাষা
পূর্ণচন্দ্র জামাতিয়া হলেন একজন ভারতীয় সামাজিক রাজনৈতিক কর্মী এবং প্রথমবারের মতো ত্রিপুরা উপজাতীয় অঞ্চল স্বায়ত্তশাসিত জেলা পরিষদের (টিটিএএডিসি) নির্বাচিত প্রধান নির্বাহী সদস্য। পূর্ণ ন্দ্র জামাতিয়া কিল্লা বাগমা বিধানসভা কেন্দ্র থেকে নির্বাচিত হন।   কর্মজীবন  পূর্ণ চন্দ্র জামাতিয়ার রাষ্ট্রবিজ্ঞানে একটি ডিগ্রি রয়েছে এবং তিনি আদিবাসী প্রগতিশীল আঞ্চলিক জোটে (টিআইপিআরএ) যোগদানের আগে শাসক জোটের সহযোগী, ইন্ডিজেনাস পিপলস ফ্রন্ট অফ ত্রিপুরা (আইপিএফটি) এর সাথে কাজ করেছেন।  আগস্ট, ২০২১-এ, ত্রিপুরার রাজকীয় প্রধান প্রদ্যোত মাণিক্য এবং টিটিএএডিসি-এর চিফ এক্সিকিউটিভ মেম্বার-এর নেতৃত্বে একটি প্রতিনিধি দল ব্রাজিলের রাষ্ট্রদূতদের সাথে দেখা করেন।  ২০২১ সালের এপ্রিলে, তিনি ত্রিপুরা উপজাতি অঞ্চল স্বায়ত্তশাসিত জেলা পরিষদের প্রধান নির্বাহী সদস্য হিসাবে নির্বাচিত হন।   কার্যক্রম  আগস্ট, ২০২১-এ, ত্রিপুরার রাজকীয় প্রধান প্রদ্যোত মাণিক্য এবং টিটিএএডিসি-এর চিফ এক্সিকিউটিভ মেম্বার-এর নেতৃত্বে একটি প্রতিনিধি দল ব্রাজিলের রাষ্ট্রদূতদের সাথে দেখা করেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ত্রিপুরার রাজনীতিবিদ বিষয়শ্রেণী:তিপ্রা মোথা পার্টির রাজনীতিবিদ
শরণ্যা শেট্টি একজন ভারতীয় অভিনেত্রী, যিনি মূলত কন্নড় চলচ্চিত্রে অভিনয় করেন। তিনি কৃষ্ণম প্রণয়া সখী চলচ্চিত্রে তার ভূমিকার জন্য পরিচিত।   ব্যক্তিগত জীবন  শরণ্যা ১৯৯৯ সালের ১১ মে ভারতের কর্ণাটকের শিবমোগ্গায় জন্মগ্রহণ করেন এবং বেঙ্গালুরুতে বেড়ে ওঠেছেন। তিনি প্রকৌশলে স্নাতক উপাধি অর্জন করেছেন। যদিও তার বাবা-মা চেয়েছিলেন তিনি একজন ডাক্তার বা প্রকৌশলী হবেন, তবে শরণ্যা সবসময়ই অভিনয়ের প্রতি একাগ্র ছিলেন।   কর্মজীবন  শরণ্যা ২০১৮ সালে মিস সাউথ ইন্ডিয়া প্রতিযোগিতায় অংশগ্রহণ করে মডেল হিসেবে তার কর্মজীবন শুরু করেছিলেন, সেখানে তিনি চূড়ান্ত প্রতিযোগী হয়েছিলেন। তিনি মিস সোশ্যাল মিডিয়া ইন্ডিয়া ২০১৮ এবং মিস বিউটিফুল স্মাইল ২০১৮ শিরোনাম অর্জন করেছিলেন। এরপর, ২০১৯ সালে তিনি মিস কুইন অব ইন্ডিয়া প্রতিযোগিতায় কর্ণাটকের প্রতিনিধিত্ব করেছিলেন এবং মিস সাউথ ইন্ডিয়া ২০১৯–এর খেতাব জিতেছিলেন।  তিনি টেলিভিশন ধারাবাহিক গাট্টিমেলা-তে সাহিত্যা নামক নেতিবাচক চরিত্রে অভিনয় করে পরিচিতি অর্জন করেছিলেন। ২০২০ সালে তিনি চলচ্চিত্রে অভিষেক করেছিলেন এবং ২০২১ সালে ১৯৮০ চলচ্চিত্রে অভিনয়ের জন্য তিনি শ্রেষ্ঠ নবাগত অভিনেত্রী বিভাগে সাইমা পুরস্কার জিতেছিলেন, চলচ্চিত্রটিতে তিনি প্রিয়াঙ্কা উপেন্দ্রর সঙ্গে অভিনয় করেছিলেন। ২০২১ সালে তিনি হুট্টু হাব্বদা শু্ভাশয়াগলো চলচ্চিত্রে অভিনয় করেছিলেন।   চলচ্চিত্রের তালিকা   পূর্ণদৈর্ঘ্য চলচ্চিত্র    বছর শিরোনাম ভূমিকা ভাষা টীকা  ২০২১ হুট্টু হাব্বদা শু্ভাশয়াগলো কন্নড়  ১৯৮০ সানভি   ২০২৩ স্পুকি কলেজ  ২০২৪ কৃষ্ণম প্রণয়া সখী জাহ্নবী  নগুভিনা হুগালা মেলে ডা. তনু  ২০২৫ ফরেস্ট সন্ধ্যা    টেলিভিশন   বছর শিরোনাম ভূমিকা ভাষা  ২০১৯ গাট্টিমেলা সাহিত্যা কন্নড়   পুরস্কার ও মনোনয়ন   বছর চলচ্চিত্র পুরস্কার বিভাগ ফলাফল  ২০২১ ১৯৮০ দক্ষিণ ভারতীয় আন্তর্জাতিক চলচ্চিত্র পুরস্কার শ্রেষ্ঠ নবাগত অভিনেত্রী – কন্নড়     তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:কর্ণাটকের অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
কৃত্রিম অশ্রু হলো চোখের ড্রপ, যা চোখের পৃষ্ঠের শুষ্কতা ও জ্বালাপোড়া উপশমে ব্যবহার করা হয়। শুষ্ক চোখ সিনড্রোম (কেরাটোকনজাংটিভাইটিস সিকা) একটি সাধারণ চোখের পৃষ্ঠজনিত রোগ, যা অশ্রু পর্দার বিঘ্ন এবং প্রদাহ বৃদ্ধির মাধ্যমে চিহ্নিত হয়।  অশ্রু পর্দা চোখের পৃষ্ঠকে আবৃত করে এবং এটি তিনটি স্তর নিয়ে গঠিত: জলীয়, লিপিড ও শ্লেষ্মা স্তর। জলীয় স্তর ইলেকট্রোলাইট, এনজাইম, অ্যান্টিবডি, অ্যান্টিমাইক্রোবিয়াল প্রোটিন এবং অন্যান্য যৌগের মিশ্রণে গঠিত। লিপিড স্তর চর্বিযুক্ত যৌগ নিয়ে গঠিত, যা অশ্রু পর্দার বাষ্পীভবন কমাতে সহায়তা করে। শ্লেষ্মা স্তরে মিউসিন থাকে, যা কর্নিয়ার পৃষ্ঠে অশ্রু পর্দার সমবণ্টন নিশ্চিত করে এবং পলক ফেলার সময় ঘর্ষণ কমায়।  কৃত্রিম অশ্রু রোগীর স্বাভাবিক অশ্রু উৎপাদনকে সম্পূরক করে এবং অশ্রু পর্দার বৈশিষ্ট্য অনুকরণ করে চোখে আর্দ্রতা বৃদ্ধি করে। কৃত্রিম অশ্রু অন্যান্য চিকিৎসার সঙ্গে ব্যবহার করা যায় এবং ওভার-দ্য-কাউন্টার হিসেবে পাওয়া যায়। এটি কন্টাক্ট লেন্স আর্দ্র করতে এবং চোখের পরীক্ষায়ও ব্যবহৃত হয়।  ২০২৩ প্রত্যাহার  ২০২৩ সালের ২ ফেব্রুয়ারি, গ্লোবাল ফার্মা হেলথকেয়ার EzriCare ও Delsam Pharma কর্তৃক বিতরণকৃত কৃত্রিম অশ্রু চোখের ড্রপ প্রত্যাহার করে, কারণ এতে ব্যাকটেরিয়া সংক্রমণের রিপোর্ট পাওয়া যায়। Verona Integron-মধ্যস্থ β-ল্যাকটামেজ (VIM) ও Guiana-Extended Spectrum-β-Lactamase (GES) উৎপাদনকারী কার্বাপেনেম-প্রতিরোধী Pseudomonas aeruginosa (VIM-GES-CRPA) সংক্রমণের কারণে বহু রাজ্যে চোখের সংক্রমণ, স্থায়ী দৃষ্টিশক্তি হারানো এবং একটি মৃত্যুর ঘটনা ঘটে।  আরও দেখুন  শ্যোগ্রেন সিনড্রোম  তথ্যসূত্র  বহিঃসংযোগ  কৃত্রিম অশ্রুতে সংরক্ষক ব্যবহারের তথ্য  বিষয়শ্রেণী:চক্ষু চিকিৎসার ওষুধ
পাভেল ফ্লোরিন (জন্ম ১২ ফেব্রুয়ারি ১৯৭৯) একজন রোমানীয় ক্রিকেটার যিনি রোমানিয়া জাতীয় ক্রিকেট দলের হয়ে আন্তর্জাতিক ক্রিকেট খেলে থাকেন। তিনি মূলত একজন বোলার। ২০১৯ সালে ইউরোপীয় ক্রিকেট লিগের একটি ম্যাচে তার খেলার দৃশ্য সামাজিক যোগাযোগমাধ্যমে ছড়িয়ে পড়লে তাঁর জনপ্রিয়তা বৃদ্ধি পায়।  কর্মজীবন পাভেল ফ্লোরিন ৩২ বছর বয়সে ক্রিকেট খেলা শুরু করেন। ২০১৯ সালের জুলাই মাসে ইউরোপীয় ক্রিকেট লিগে একটি ম্যাচে ক্লুজ দলের হয়ে দ্রু-এর বিপক্ষে খেলার সময় তিনি ইনিংসের নবম ওভারটি বোল করেন, যে ওভারে তিনি ১৩ রানে খরচ করেন। সে ওভারের ভিডিও দ্রুত সামাজিক যোগাযোগমাধ্যমে ছড়িয়ে পড়ে। অনেকে পাভেল ফ্লোরিনের বোলিং-এর ধরনের সমালোচনা করেন, আবার অনেকেই তাঁর প্রশংসা করেন। প্রাক্তন অস্ট্রেলীয় ক্রিকেটার শেন ওয়ার্ন ভবিষ্যতে তাঁকে সাহায্য করার কথা জানান, এবং ইংল্যান্ডের ক্রিকেটার জোফরা আর্চার তাঁর প্রতি সম্মান প্রদর্শন করেন।  পাভেল ফ্লোরিন তাঁর হঠাৎ পাওয়া জনপ্রিয়তার কথা একদিন দুপুরের খাবারের সময় জানতে পারেন। তিনি পরবর্তীতে একটি সাক্ষাৎকারে জানান যে ক্রিকেটের প্রতি ভালোবাসার কারণে তিনি সমালোচনাকে গুরুত্ব সহকারে গ্রহণ করেন না। এক পর্যায়ে ক্রিকেট খেলার জন্য তাঁকে অস্ট্রেলিয়ায় নিমন্ত্রণ জানানো হয়, কিন্তু তিনি ভিসা জটিলতার শিকার হন। ভিসা জটিলতা কাটিয়ে ওঠার পর তিনি সারে হিলস ক্রিকেট ক্লাবের হয়ে খেলায় অংশগ্রহণ করেন। অস্ট্রেলিয়ায় ভালো খেলায় তাঁর প্রতি জনগণের আগ্রহ বৃদ্ধি পায়। পরবর্তীতে তাঁকে লর্ড'স-এর প্রেসিডেন্টস বক্সে আমন্ত্রিত করা হয়, যেখানে তিনি লর্ড'স-এর ঘণ্টা বাজানোর সুযোগ পান।  ২০১৯ সালের আগস্ট মাসে রোমানিয়ার হয়ে পাভেল ফ্লোরিনের টোয়েন্টি২০ আন্তর্জাতিক (টি২০আই) অভিষেক হয়। ২০২১ সালের জুন মাসে ২০২১ সোফিয়া টোয়েন্টি২০ টুর্নামেন্টের রোমানিয়া দলে তাঁকে অন্তর্ভুক্ত করা হয়। টুর্নামেন্ট রোমানিয়া জয়ী হয়, এবং সতীর্থ সামি উল্লাহর সঙ্গে যৌথভাবে টুর্নামেন্টের সর্বোচ্চ উইকেট শিকারি হন পাভেল ফ্লোরিন।  ২০২১ সালের জুলাই মাসে তিনি নতুনভাবে চাঞ্চল্যের জন্ম দেন, যখন ইউরোপীয় ক্রিকেট লিগের একটি ম্যাচ খেলার সময় একটি উইকেট লাভের পর তিনি ধারাভাষ্য কক্ষে ছুটে গিয়ে নিজের দলের নাম মাইক্রোফোনে ঘোষণা দেন।  ব্যক্তিগত জীবন ক্লুজ ক্রিকেট ক্লাবের সভাপতি হওয়ার পাশাপাশি তিনি একজন দেহরক্ষী হিসেবেও কর্মরত আছেন।  তথ্যসূত্র  বহিঃসংযোগ  ইএসপিএনক্রিকইনফোতে পাভেল ফ্লোরিন   ক্রিকেটআর্কাইভে পাভেল ফ্লোরিন    বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:রোমানীয় ক্রিকেটার
জাগ ভেট এন ডেইলিগ রোসা একটি প্রাচীন স্ক্যান্ডিনেভীয় লোকগান, যা ১৬শ শতকে গীতিকাব্যিকভাবে লিপিবদ্ধ করা হয়েছিল। গানটি ১৯০৭ সালে অ্যালিস টেগনের কর্তৃক প্রকাশিত হয়।   রেকর্ডিং   সবচেয়ে বিখ্যাত পরিবেশনাটি করেছিলেন মনিকা জেটারলান্ড, এবং এই রেকর্ডটি ১৯৬৪ সালে প্রকাশিত হয়েছিল।  সুইডিশ গায়িকা রোবিন তার বডি টক পিটি. ওয়ান নামক অ্যালবামে এই গানটির একটি কভার পরিবেশন করেছিলেন।  মেলোডিফেস্টিভা্লেন ২০১৬-এ গিনা দিরাউই গানটি আরবিতেও পরিবেশন করেছেন।   তথ্যসূত্র   বিষয়শ্রেণী:সুয়েডীয় ভাষার গান বিষয়শ্রেণী:সুয়েডীয় লোকগীতি
আলেসসান্দ্রো বুয়োনজোর্নো (; জন্ম: ৬ জুন ১৯৯৯) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালীয় ক্লাব তোরিনো এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৬ সালে, বুয়োনজোর্নো ইতালি অনূর্ধ্ব-১৮ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ইতালির বয়সভিত্তিক দলের হয়ে খেলার পর, তিনি ২০২৩ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।   প্রারম্ভিক জীবন  আলেসসান্দ্রো বুয়োনজোর্নো ১৯৯৯ সালের ৬ই জুন তারিখে ইতালির তুরিনে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  বুয়োনজোর্নো ইতালি অনূর্ধ্ব-১৮, ইতালি অনূর্ধ্ব-১৯, ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ২০১৬ সালের ৭ই অক্টোবর তারিখে তিনি নেদারল্যান্ডস অনূর্ধ্ব-১৮ দলের বিরুদ্ধে ম্যাচে ইতালি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ইতালির বয়সভিত্তিক দলের হয়ে তিনি প্রায় ৫ বছরে ২৮ ম্যাচে অংশগ্রহণ করে ২টি গোল করেছেন।  ২০২৩ সালের ১৮ই জুন তারিখে, ২৪ বছর ও ১২ দিন বয়সে, বাম পায়ে ফুটবল খেলায় পারদর্শী বুয়োনজোর্নো নেদারল্যান্ডসের বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ইতালির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ইতালি ৩–২ গোলের ব্যবধানে জয়লাভ করেছিল। ইতালির হয়ে অভিষেকের বছরে বুয়োনজোর্নো সর্বমোট ২ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল ইতালি  ২০২৩  ২  ০ ২০২৪  ১  ০ সর্বমোট  ৩  ০   তথ্যসূত্র    বহিঃসংযোগ      বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:তোরিনো ফুটবল ক্লাবের খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-১৯ আন্তর্জাতিক ফুটবলার বিষয়শ্রেণী:ইতালির অনূর্ধ্ব-২০ আন্তর্জাতিক ফুটবলার বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার বিষয়শ্রেণী:ইতালির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড়
আনিকা কবির শখ (জন্ম: ২৫ অক্টোবর, ১৯৯৩) যিনি শখ নামে বেশি পরিচিত, একজন বাংলাদেশী মডেল এবং অভিনেত্রী।   প্রাথমিক জীবন  আনিকা কবির শখ ঢাকায় ১৯৯৩ সালের ২৫ অক্টোবর জন্ম গ্রহণ করেন। তার বাবার নাম শামিম কবির এবং মায়ের নাম শাহিদা কবির। তার পৈতৃক বাড়ি মুন্সীগঞ্জ জেলার, বিক্রমপুরে। তিনি ২০০৯ সালে এসএসসি শেষ করেন।"worldglitzpoint"   কর্মজীবন  তিনি ছোটবেলাতে মিডিয়ার সাথে নৃত্যশিল্পী হিসেবে জড়িত ছিলেন।  শখের প্রথম টিভিনাটকে অভিনয় ২০০২ সালে শিশুশিল্পী হিসেবে স্বাক্ষর নামের একটি নাটকে। ধারাবাহিক অদ্ভুতুরে এর মাধ্যমে বড়দের চরিত্রে অভিনয় শুরু শখের। বাংলালিংক দেশ টেলিভিশন বাণিজ্যিকের মাধ্যমে বাংলাদেশী মডেল শখ বাংলাদেশী মিডিয়াতে জনপ্রিয় হয়ে ওঠে। শখ 'এফএনএফ', 'ফিফটি ফিফটি', 'দিবা রাত্রি খোলা থেকো', 'রং', এবং 'কলেজ' নামে কয়েকটি টেলিভিশনের বাংলা নাটকে অভিনয় করেছেন যা পল্লব বিশ্বাস পরিচালিত ছিল।  নাটক ছাড়াও তিনি সিটিসেল, বিডি গুঁড়া মসলা, ইউরো লেমন, তোশিন ফ্যান থেকে শুরু করে প্রচার-চলতি বাংলালিংক সহ বিভিন্ন কোম্পানির বিজ্ঞাপনচিত্রে কাজ করেন।কালের কণ্ঠ শখ অভিনীত প্রথম বাংলা চলচ্চিত্র হচ্ছে: বলো না তুমি আমারঅনলাইন আড্ডার হটসিটে এবার শখ। সম্প্রতি তিনি অনেক নাটক ও টেলিফিল্মে কাজ করছেন   ব্যক্তিগত জীবন  ২০১৬ সালের ৭ জানুয়ারি নিলয় আলমগীরকে বিয়ে করেন। কিন্তু ২০১৭ সালের ১৭ জুলাই তাদের বিবাহ বিচ্ছেদ হয়।   চলচ্চিত্রের তালিকা   চলচ্চিত্র  বছরচলচ্চিত্রভূমিকাপরিচালকনোট২০১০ বলো না তুমি আমার অঞ্জলি খান এম বি মানিক২০১৪ অল্প অল্প‌ প্রেমের গল্প তানিয়া আহমেদ সানিয়াত হোসেন   টেলিভিশন   বছর টেলিভিশন নাটক পরিচালক চ্যানেলটীকা ২০০৮  এফএনএফ  রেদওয়ান রনি ও সাগর রাসা   ২০০৯  রিয়ালিটি শো  ইফতেখার আহমেদ   ২০০৯  হাউজফুল  ইফতেখার আহমেদ ফাহমি   ২০০৯  ফিফটি ফিফটি  ইফতেখার আহমেদ ফাহমি  ২০১০  কলেজ   পল্লব বিশ্বাস ২০১১  যে তুমি খুব কাছের  চয়নিকা চৌধুরী   মুন্সীবাড়ি    ২০১১  রূপার শেষ কোথায়  চয়নিকা চৌধুরী  ২০১১ চেনা চেনা লাগে  বি ইউ শুভ   ২০১২  বর্ষায় গোলাপের সৌরভ  শাহজাজ মামুন  ২০১৩  ভুল ঠিকানায় যাত্রা  মোহন খান  ২০১৩  ঘটনা চক্র     ২০১৩  গুরুমুখী বিদ্যা  মোক্তাদির ইবনে সালাম  ২০১৩  ভালবাসার কাহিনী    ২০১৪  বিহবল দিশেহারা  সাগর জাহান   ছুটির আকাশ  আনিসুজ্জামান ২০১৬   কুসুম কবি  হুমায়ূন কবির  ২০১৬দ্য হিরো   ২০১৭  স্মার্ট বয় এখন মালয়েশিয়া  শামীম জামান  ২০১৭   ইট্‌স মাই লাভ স্টোরি  মাবরুর রশিদ বানহা ২০১৮  কাঠ গোলাপের সৌরভ  শাখওয়াত মানিক   ২০১৮ নিখোঁজ ভালবাসা  মোহন আহমেদ ২০১৮হাওয়া বদলসকাল আহমেদ  ২০১৮হিটলার হারুনশামীম জামান ২০১৯অহংকার শেখ সেলিম আরটিভি ২০২০মন চুরি ২০২০সুতোয় বাঁধা প্রজাপতিরূপক বিন রউফচ্যানেল আই ২০২০নতুন ড্রা‌ইভার ময়ূখ ব্যারি আরটিভি ২০২০বি পজিটিভ রূপক বিন রউফ আরটিভি   পুরস্কার ও স্বীকৃতি    সি আই এফ বি পুরস্কার ২০০৯   বাচসাস পুরস্কার ২০০৯   বিনোদন বিচিত্রা পুরস্কার ২০০৯, ২০১০ এবং ২০১১   আরও দেখুন   নিলয় আলমগীর   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী নারী মডেল বিষয়শ্রেণী:১৯৯৩-এ জন্ম বিষয়শ্রেণী:ঢাকার ব্যক্তি
পুন্ডি বা পুন্ডি গাট্টি সাধারণত ভারতের টুলু নাডু অঞ্চলের স্থানীয় ম্যাঙ্গালোরীয় রন্ধনশৈলীর  অন্তর্গত সাধারণত গোলাকার আকৃতির নরম চালের পুডিং বিশেষ, যা চালকে ভিজিয়ে, পিষে, টেম্পারিং, রান্না ও শেষ পর্যন্ত ভাপে তৈরি করা হয়। কর্ণাটক রাজ্যের উডুপি ও  ম্যাঙ্গালোর শহরে পুন্ডি গাট্টি জনপ্রিয়ভাবে পুন্ডি নামে পরিচিত। ম্যাঙ্গালোরীয় প্রাতঃরাশের প্রস্তুতপ্রণালীর মতো এটি সাধারণত নারকেল চাটনির সাথে পরিবেশন করা হয়।  এটি গুড় ও টুকরো করা নারকেল ভর্তা দিয়েও তৈরি করা হয়, যা টুলুতে চিপে পুন্ডি নামে পরিচিত। প্রস্তুতপ্রণালী  ১. প্রথমে একটি কড়াইতে তেল গরম করে এতে সরিষার বীজ, মাষকলাই, মেথি পাতা ও কয়েকটি কারি পাতা যোগ করুন। এগুলো একত্রে ঝাঁকুনি দিন।  ২. এবার এক কাপ রাভা যোগ করুন ও মাঝারি আঁচে ভাজুন। কমপক্ষে ৩-৪ মিনিটের জন্য বা সুগন্ধযুক্ত ও কিছুটা বাদামী না হওয়া পর্যন্ত ভাজুন।  ৩. এবার লবণের সঙ্গে ১/২ কাপ নারকেলের টুকরো যোগ করে ভালো করে মিশিয়ে নিন।  ৪. একবার হয়ে গেলে ২-৩ কাপ ফুটন্ত পানি যোগ করুন এবং আঁচটি মাঝারি আকারে রাখুন। নাড়তে থাকুন এবং নিশ্চিত করুন যে কোনও পিণ্ড নেই।  ৫. কিছু সময় পরে তেল দিয়ে আপনার হাত তৈলাক্ত করে মিশ্রণ থেকে একটি ছোট অংশ নিন ও ছোট বল তৈরি করুন। আপনার অঙ্গুষ্ঠ ব্যবহার করে বলের মধ্যে একটি ছোট গর্ত তৈরি করুন।  ৬. ১০-১৫ মিনিটের জন্য পুন্ডিগুলি ভাপে রাখুন  এবং এবার এগুলোর স্বাদ নেওয়ার জন্য প্রস্তুত হন!  আরও দেখুন    পুডিংয়ের তালিকা  থাম্ব|259x259পিক্সেল| ধনে চাটনির সাথে পুন্দি গাট্টি   তথ্যসূত্র   বিষয়শ্রেণী:কর্ণাটকের রন্ধনশৈলী বিষয়শ্রেণী:ভারতীয় চালের পদ বিষয়শ্রেণী:ভাপায়িত খাবার
জন অরণ্য (), ১৯৭৬ সালে সত্যজিৎ রায় পরিচালিত বাংলা চলচ্চিত্র। এটি মণিশংকর মুখোপাধ্যায়ের উপন্যাস জন্য অরণ্য অবলম্বনে চিত্রায়িত। এটি সত্যজিৎ রায়ের কলকাতা ত্রয়ী সিরিজের ৩য় চলচ্চিত্র। আগের দুটি চলচ্চিত্র হলো - প্রতিদ্বন্দ্বী (১৯৭০) এবং সীমাবদ্ধ (১৯৭১)।  অভিনয়  প্রদীপ মুখোপ্যাধায় - সোমনাথ  কল্যাণ সেন - মি. বক্সি  সত্য বন্দোপ্যাধায় - সোমনাথের বাবা  দীপঙ্কর দে	- ভোম্বল  আরতি বন্দোপ্যাধায় - মিসেস গাঙ্গুলি  গৌতম চক্রবর্তী - সুকুমার  লিলি চক্রবর্তী - কমলা  বিমল চট্টোপাধ্যায়- আদক  কল্যাণ চট্রপ্যাধায় - সোমনাথের বন্ধু  বিমল দেব - জগবন্ধু  সন্তোষ দত্ত	- হিরালাল  উৎপল দত্ত - বিশুদা  রবি ঘোষ - নতবর মিত্তির  সোভেন লাহিড়ী	- গোয়েঙ্কা  পদ্মা দেবী - মিসেস বিশ্বাস  অপর্ণা সেন - সোমনাথের পুরানো বান্ধবী  সুদেষ্ণা দাস - কনা / জুথিকা   তথ্যসূত্র   বহিঃসংযোগ   জন্য অরণ্য @ SatyajitRay.org  বিষয়শ্রেণী:সত্যজিৎ রায় পরিচালিত চলচ্চিত্র বিষয়শ্রেণী:চলচ্চিত্রে কলকাতা বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:সত্যজিৎ রায় সুরারোপিত চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:১৯৭৬-এর চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র
মাসোবা হলেন ভারতের কোনো কোনো অঞ্চলে পূজিত এক লৌকিক দেবতা। মূলত মহারাষ্ট্র, তেলেঙ্গানা ও অন্ধ্রপ্রদেশ রাজ্যে তাঁর মন্দির দেখা যায়। মাসোবা হলেন ভূতপ্রেতের দেবতা। তাঁর মন্দির তাই গ্রামের বাইরে শ্মশানের কাছে নির্মিত হয়। People of India: Maharashtra, Volume 2 By Kumar Suresh Singh, B. V. Bhanu, Anthropological Survey of India. Glimpses into Telugu folklore by Bi Rāmarāju, 1991 Weaker sections in Indian villages, Volume 2 by Ajit K. Danda, 1993.  লজহর, যোশী,  প্রধান, ,মাং, চামার, ও ধাঙ্গর প্রভৃতি গোষ্ঠীর লোকেরা মাসোবার পূজা করে ও ছাগবলি দেয়। তারা মাসোবাকে তাদের রক্ষাকর্তা মনে করে। দলিত সম্প্রদায়েই মাসোবার পূজা বেশি প্রচলিত। অনেক জায়গায় মাসোবা যাত্রা নামে একটি বাৎসরিক উৎসব হয়। এই সময় মাসোবার মূর্তি পালকি করে বয়ে নিয়ে যাওয়া হয়।Festival:Previously the event was celebrated as \'Masoba yatra\' in Sulud  তথ্যসূত্র  বিষয়শ্রেণী:আঞ্চলিক হিন্দু দেবতা বিষয়শ্রেণী:হিন্দু লৌকিক দেবদেবী বিষয়শ্রেণী:আঞ্চলিক হিন্দু দেবদেবী
থাম্ব|১-লিরা নোট ১৮৭৫ তারিখের কিন্তু ১৮৮০ পর্যন্ত জারি করা হয়নি; এটিতে তুর্কি, ফ্রেঞ্চ, গ্রীক, আর্মেনিয়ান এবং আরবি ভাষায় পাঠ্য রয়েছে। বাম|থাম্ব|পঞ্চম মুহাম্মাদের লিরা, ১৯১১ পাউন্ড বা লিরা (চিহ্ন: LT; , , , , ) ১৮৪৪ থেকে ১৯২৭ সাল পর্যন্ত উসমানীয় সাম্রাজ্যের মুদ্রা ছিল। ১৯২৭-২৮ সালে এটি তুর্কি লিরা দ্বারা প্রতিস্থাপিত হয়েছিল। উসমানীয় লিরা ১৯২৭ সালের শেষ অবধি প্রচলন ছিল, কারণ প্রজাতন্ত্র তার প্রাথমিক বছরগুলিতে তখন পর্যন্ত নিজস্ব ব্যাঙ্কনোট ইস্যু করার অবস্থানে ছিল না।   বিবরণ  উসমানীয় সাম্রাজ্যের মুদ্রার প্রধান একক হিসাবে উসমানীয় লিরা কুরুশকে প্রতিস্থাপিত করে, পিয়াস্ত্রে লিরার একটি উপবিভাগ হিসাবে প্রচলন অব্যাহত রেখে ১০০ কুরুশ = ‌১ লিরা। প্যারার ক্ষেত্রেও ৪০ প্যারা = ১ কুরুশ ব্যবহার করা অব্যাহত ছিল।  ১৯৩০-এর দশক পর্যন্ত, আরবি লিপি সম্বলিত তুর্কি মুদ্রা এবং ব্যাঙ্কনোটে ব্যবহৃত হত, যার প্যারার জন্য আরবী پاره, কুরুশের জন্য غروش এবং লিরার জন্য ليرا ("তুর্কি লিরা"-এর জন্য تورك ليراسي)। ইউরোপীয় ভাষায়, কুরুশ পিয়াস্ত্রে নামে পরিচিত ছিল, ফরাসি ভাষায় "লিভ্র" এবং ইংরেজিতে "পাউন্ড" নামে পরিচিত ছিল। ইংরেজি ভাষার প্রকাশনাগুলো মুদ্রার চিহ্ন হিসাবে "£T" ব্যবহার করে, তবে এটি কখনও স্থানীয়ভাবে ব্যবহৃত হয়েছিল কিনা তা অজানা।  ১৮৪৪ থেকে ১৮৮১ সাল পর্যন্ত লিরা একটি দ্বিধাতুর মানদণ্ডে ছিল, যার ১ LT = ৬.৬১৫১১৯ গ্রাম খাঁটি সোনা (মোটামুটি ব্রিটিশ সোভেরেনের  সমান ছিল) = ৯৯.৮২৯২ গ্রাম খাঁটি রূপা। ১৮৮১ সালে সোনার মান গৃহীত হয়েছিল এবং ১৯১৪ সাল পর্যন্ত অব্যাহত ছিল। প্রথম বিশ্বযুদ্ধে তুরস্ককে কার্যকরভাবে স্বর্ণের মান থেকে সরে যেতে হয়েছিল, যখন সোনার লিরার মূল্য ১৯২০ এর দশকের গোড়ার দিকে কাগজের টাকায় প্রায় LT ৯ ছিল।  ১৮৪৪ থেকে ১৮৫৫ সাল পর্যন্ত ১ প্যারা, ৫ প্যারা, ১০ প্যারা, ২০ প্যারা, মুদ্রা প্রচলন করা হয়েছিল। কুরুশ, ১কুরুশ, ২কুরুশ, ৫কুরুশ, ১০কুরুশ, ২০কুরুশ এবং LT , LT , LT 1, এলটি  এবং LT 5. প্যারা সম্প্রদায়গুলি তামায়, কুরুশ রূপা এবং লিরা সোনায় আঘাত করা হয়েছিল। ১ প্যারা ১৮৫৯ সালে বন্ধ হয়ে যায়, উচ্চতর তামার মূল্য ১৮৬৩ এবং ১৮৭৯ সালের মধ্যে উৎপাদন বন্ধ করে দেওয়া হয়। ১৮৯৯ সালে, বিলন ৫ প্যারা এবং ১০ প্যারা চালু করা হয়েছিল, তারপর ১৯১০ সালে নিকেল ৫ প্যারা, ১০ প্যারা, ২০ প্যারা এবং ৪০ প্যারা চালু হয়েছিল। গোল্ড স্ট্যান্ডার্ড বিলুপ্ত হওয়ার পরেও ১৯২০-এর দশকে স্বর্ণমুদ্রা তৈরি করা অব্যাহত ছিল, কিন্তু তাদের মূল্য কাগজের মুদ্রার সমতুল্য মূল্যের চেয়ে অনেক বেশি।  সেন্ট্রাল উসমানীয় ব্যাংক ১৮৬২ সালে ২০০ কুরুশ এর মূল্যে প্রথম কাগজের মুদ্রা কাইম জারি করে। নোটগুলিতে তুর্কি এবং ফরাসি ভাষায় লেখা ছিল। LT-এর জন্য নোট 1, এলটি 2 এবং LT 1873 সালে 5 চালু করা হয়েছিল। ১৮৭৬ সালে, 1kr, 5kr, 10kr, 20kr, 50kr এবং 100কুরুশ এর জন্য ছোট মূল্যের নোট চালু করা হয়েছিল। ১৯০৮ সালে, এলটি 50 এবং LT 100 টাকার নোট চালু হয়েছে।  ১৯১২ সালে অর্থ মন্ত্রণালয় কাগজের অর্থ জারি করে। প্রাথমিকভাবে নোটগুলি ৫ কুরুশ এবং ২০ কুরুশ, LT মূল্যের মধ্যে উত্পাদিত হয়েছিল , LT , LT 1 এবং LT 5, পরের বছর 1কুরুশ এবং অনুসরণ করে কুরুশ, LT , LT 10, এলটি 25, এলটি 50, এলটি 100 এবং LT 500। এলটি  ১৯১৪ সালে 1000 নোট চালু হয়েছিল। ১৯১৭ সালে, কার্ডের সাথে লাগানো 5 প্যারা এবং 10 প্যারা স্ট্যাম্প আকারে ডাকটিকিট অর্থ জারি করা হয়েছিল।   তথ্যসূত্র   বিষয়শ্রেণী:ফরাসি ভাষার লেখা থাকা নিবন্ধ বিষয়শ্রেণী:উসমানীয় খিলাফতের মুদ্রা
কারমা শোমো (জন্ম ১০ অক্টোবর ১৯৭৩), একজন তীরন্দাজ যিনি আন্তর্জাতিকভাবে ভুটানের প্রতিনিধিত্ব করেছিলেন  শোমো বার্সেলোনায় ১৯৯২ সালের গ্রীষ্মকালীন অলিম্পিকে ভুটানের হয়ে প্রতিদ্বন্দ্বিতা করেছিলেন, তিনি স্বতন্ত্র ইভেন্টে ৫৮ তম স্থান অর্জন করেছিলেন, ভুটানি মহিলাদের মধ্যে সর্বোচ্চ এবং দলটি ১৭ তম স্থান অর্জন করেছিল। Sports Reference Profile   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম বিষয়শ্রেণী:ভুটানের অলিম্পিক তীরন্দাজ বিষয়শ্রেণী:ভুটানি নারী তীরন্দাজ বিষয়শ্রেণী:১৯৯২ গ্রীষ্মকালীন অলিম্পিকের তীরন্দাজ
মানচিত্র    লেখচিত্র    মোট নিশ্চিত আক্রান্ত, সক্রিয় আক্রান্ত, সুস্থ ও মৃত্যুর সংখ্যা    দৈনিক নতুন সংক্রমণ  <div class='toccolours' style="display:inline-block; width:950px; margin:1em 0;">   দৈনিক মৃত্যু  <div class='toccolours' style="display:inline-block; width:950px; margin:1em 0;">   দৈনিক সুস্থতা    অঞ্চল অনুযায়ী আক্রান্তের সংখ্যা    মৃত্যুহার  কোভিড-১৯-এ ভারতে প্রথম মৃত্যুর দিন ১২ই মার্চ থেকে বর্তমান পর্যন্ত এই রোগের মৃত্যুহারের প্রবণতা।   মোট পরীক্ষিত নমুনা    দৈনিক পরীক্ষিত নমুনা    দৈনিক নতুন পরীক্ষিত নমুনার সংখ্যা বনাম দৈনিক নতুন আক্রান্তের সংখ্যার লেখ  দৈনিক নতুন পরীক্ষিত নমুনার সংখ্যা বনাম দৈনিক নতুন আক্রান্তের সংখ্যা   নমুনার পজিটিভ হওয়ার হার    তথ্যসূত্র   বিষয়শ্রেণী:ভারতে কোভিড-১৯ বৈশ্বিক মহামারি বিষয়শ্রেণী:কোভিড-১৯ এর বৈশ্বিক মহামারির পরিসংখ্যান